**Engelske rideklasser**

**Learning Rein:**

**Deltagere:** Hopper og vallakker på mindst 4 år og ryttere i alderen 2 til og med 5 år - trækker skal være over 15 år.

**Tempo i programmet:** Der vil være fælles skridt for alle ekvipagerne. Individuelt i skridt (Man må gerne trave lidt, men det er ikke et krav).

**Påklædning:** Der skal være harmoni mellem rytter og trækkers påklædning. Trækker skal bære hat og rytter ridehjelm, begge skal bære handsker. Ponyen føres i en line, som er fastgjort i næsebåndet og ikke i biddet. Ponyen skal føres ved venstre hånd af trækker, og der skal være stigbøjler påført sadlen.

**Udførsel:** Alle ekvipager rider ind på banen i skridt, højre volte (med uret) i katalognummerorden. Klassen er for de yngste og derfor er kravene til selve ridningen ikke høje. Dommeren stiller nogle spørgsmål til rytteren om ponyen. Det kan f.eks. være ”Hvor gammel ponyen er” – ”Hvad elsker den at spise” – ”Hvilken farve har ponyen” – ”Hvor tit træner I” osv.

Når alle har været til individuel bedømmelse, skridtes der igen rundt på volte. Herefter finder den endelige oprangering sted. Fokus i bedømmelsen er ofte på harmoni mellem pony og rytter. Derudover vægtes det, at ponyen passer på sin rytter, gør det den bliver bedt om for lette hjælpere. Smil og glæde hos rytteren højner helhedsindtrykket, og trygheden ved ridning indgår i bedømmelsen.

\*Eftersom alle ponyer er i ringen på samme tid, kan én pony kun rides af én rytter i hver klasse.

**Leading Rein:**

**Deltagere**: Hopper – og vallakker på mindst 4 år. Ryttere på 3-9 år – trækker skal være over 15 år.

**Tempo i programmet:** Der vil være fælles skridt for alle ekvipagerne. Individuelt i skridt og trav.

**Bedømmelse:** Der gives en beskrivelse til hver ekvipage og en oprangering vil finde sted efter sidste ekvipage er bedømt.

**Påklædning:** Der skal være harmoni mellem rytter og trækkerens påklædning. Trækker skal bære hat og rytter ridehjelm. Ligeledes skal begge bære handsker. Ponyen føres i en line, som er fastgjort i næsebåndet. Der skal være stigbøjler på sadlen.

**Udførsel:** Alle ekvipager rider ind på banen i skridt, højre volte (med uret). Herefter rides der samlet efter dommerens foranledning. Derefter stopper ekvipagerne på et nærmere bestemt sted – ekvipagerne står på række, hvor dommeren peger den enkelte ekvipage frem til individuel bedømmelse. Man stiller først op for dommeren, og rider dernæst et individuelt program (som man selv har planlagt ca. 2-3 min). Dette gøres både med uret og mod uret (begge volter). Herefter stilles der igen op foran dommeren og der hilses pænt af. Når den individuelle bedømmelse er slut, rides der tilbage til pladsen på rækken. Når alle har været til individuel bedømmelse, skridtes der igen rundt på volte. Herefter finder oprangeringen sted.

\*Eftersom alle ponyer er i ringen på samme tid, kan én pony kun rides af én rytter i hver klasse.

**First Ridden:**

**Deltagere:** Ponyer på mindst 4 år. Ryttere max 12 år.

**Tempo i programmet:** Der vil være fælles skridt og trav efter dommerens anvisning. Individuelt: i skridt og trav, man kan frivilligt vælge om man vil vise galop.

**Bedømmelse:** Der gives en beskrivelse til hver ekvipage og en oprangering vil finde sted efter sidste ekvipage er bedømt.

**Påklædning:** Klassisk engelsk ridetøj. Rytteren skal bære hjelm og handsker. Der skal være stigbøjler på sadlen.

**Udførsel:** Alle ekvipager rider ind på banen i skridt, højre volte (med uret). Herefter rides der samlet efter dommerens foranledning. Derefter stopper ekvipagerne på et nærmere bestemt sted – ekvipagerne står på række, hvor dommeren peger den enkelte ekvipage frem til individuel bedømmelse. Man stiller først op for dommeren, og rider dernæst et individuelt program (som man selv har planlagt ca. 2-3 min). Dette gøres både med uret og mod uret (begge volter). Herefter stilles der igen op foran dommeren og der hilses pænt af. Når den individuelle bedømmelse er slut, rides der tilbage til pladsen på rækken. Når alle har været til individuel bedømmelse, skridtes der igen rundt på volte. Herefter finder oprangeringen sted.

\*Eftersom alle ponyer er i ringen på samme tid, kan én pony kun rides af én rytter i hver klasse.

**Køreklasser (lange liner)**

Der køres efter foreningens materialprøveprogram (der gives dog ingen karakterer kun beskrivelser).

Der lægges vægt på, at seletøj er velpasset og korrekt tilpasset, og at kuskens påklædning er diskret.

Kusken skal bære hovedbeklædning, samt handsker.

Mandlige kuske hilser med hatten i højre hånd (åbningen på hatten nedad) i udstrakt arm. Kvindelige kuske hilser med pisken i højre hånd vandret i øjenhøjde. I alle tilfælde nikker man til dommerne.

Ridehjelm kan anvendes som hovedbeklædning under fremvisning af køreklassen, da hilses med vandret pisk i øjenhøjde.

Alle fremvisere under 18 år skal bære ridehjelm.

Ved deltagelse i køreklassen skal der medbringes en pisk af passende længde, den skal kunne nå frem til ponyens skulder. Det er tilladt at have en groom på vognen.

Når alle ekvipager i klassen er færdige stilles de op foran dommeren, hvor man får bedømmelsen.

Anhængigt at antal tilmeldte kan klasserne opdeles efter alder:

**Junior:** Op til 17 år

**Senior:** 18 år og over

**Lange liner:**

Der køres efter foreningens materialprøveprogram (der gives dog ingen karakterer kun beskrivelser).

Linerne skal føres gennem øjernes på ponyens gjord, og fastgøres til biddet.

Fremviseren skal bære hovedbeklædning, samt handsker.

Mandlige kuske hilser med hatten i højre hånd (åbningen på hatten nedad) i udstrakt arm. Kvindelige kuske hilser med pisken i højre hånd vandret i øjenhøjde. I alle tilfælde nikker man til dommerne.

Ridehjelm kan anvendes som hovedbeklædning under fremvisning af køreklassen, da hilses med vandret pisk i øjenhøjde.

Alle fremvisere under 18 år skal bære ridehjelm.

Ved fremvisningen skal der medbringes pisk af passende længde, den skal kunne nå frem til ponyens skulder.

Når alle ekvipager i klassen er færdige stilles de op foran dommeren, hvor man får bedømmelsen

**Junior:** Op til 17 år

**Senior:** 18 år og over